cyanic-selkie/wikianc huggingface dataset:
Կոնստանտին Ենկոյան
Գործունեության բարձրագույն կրթության ոլորտում
2012- Վերապատրաստումներ «Ներքին որակի ապահովում և ակադեմիական ծրագրեր» ARQATA «Կրթության որակ և համապատասխանեցում» երկրորդ ծրագրի շրջանակներում, Երևան, Հայաստան։
Քալամ
Սուննիական քալամի շրջանները
Սուննիական քալամը պայմանականորեն բաժանված է չորս շրջանների.
Գրականություն
Կատեգորիա:Իսլամական տերմիններ Կատեգորիա:Արաբական բառեր և արտահայտություններ Կատեգորիա:Քալամ
Կոնստանտին Ենկոյան
Գործունեության բարձրագույն կրթության ոլորտում
2012 -Վերապատրաստումներ «Ներքին որակի ապահովում և ակադեմիական ծրագրեր» ARQATA «Կրթության որակ և համապատասխանեցում» երկրորդ ծրագրի շրջանակներում, Երևան, Հայաստան։
2012 - DIUS ավարտական համաժողով «Համալսարանական ինքնագնահատման համակարգեր», ԵՊԲՀ, Երևան, Հայաստան։
2012 – Վերապատրաստումներ «Ներքին որակի ապահովում և ակադեմիական ծրագրեր» ARQATA «Կրթության որակ և համապատասխանեցում» երկրորդ ծրագրի շրջանակներում, Երևան, Հայաստան։
2013 - Վերապատրաստումներ «ՀԲ Կրթության որակ և համապատասխանության երկրորդ ծրագիր. Մասնագիտական կրթության որակի ապահովման համակարգերի մշակում և բարելավում» Երևան, Հայաստան։
2013 - «Բալոնիայի չափանիշներին ադապտացվելու գործընթացի ուսումնասիրում. Իսպանիայի որակի պահանջները և բոլոնիան. կոնկրետ օրինակներ», PICQA, Ալիկանտե, Իսպանիա
2014 - Workshop «On subject-specific evaluation and benchmarking», PICQA Tempus project, Duesseldorf, German
2014 - Վերապատրաստում Տեմպուսի VERITAS ծրագրի շրջանակներում, Գրաց, Ավստրիա։
2014 - Վերապատրաստում Տեմպուսի GOVERN ծրագրի շրջանակներում, Գրաց, Ավստրիա։
Պարգևներ
2001 - Մրցանակ «Կենսաքիմիայի օլիմպիադայի 1-ին տեղ»։ Շնորհվել է Երևանի Մ. Հերացու անվան պետական բժշկական համալսարանի կողմից, Երևան, ՀՀ։
2002 - «Լավագույն գիտական աշխատանք» ներկայացված բժիշկ-ուսանողների գիտական կոնֆերանսին։ Շնորհվել է Երևանի Մ. Հերացու անվան պետական բժշկական համալսարանի կողմից, Երևան, ՀՀ։
2003 - «Տարվա լավագույն ուսանող», Երևանի Մ. Հերացու անվան պետական բժշկական համալսարան, ընդհանուր բժշկության ֆակուլտետ, 2001-2002 ուս.տարի, Երևան, ՀՀ
2003 - «Տարվա լավագույն ուսանող», Երևանի Մ. Հերացու անվան պետական բժշկական համալսարան, ընդհանուր բժշկության ֆակուլտետ, 2002-2003 ուս.տարի, Երևան, ՀՀ։
2005 - Մրցանակ «Տարվա լավագույն ուսանողական գիտական աշխատանք» սահմանված ակադեմիկոս Վ. Հակոբյանի կողմից, «Հայաստան» համահայկական հիմնադրամի օժանդակությամբ, Երևան, ՀՀ։
2007 - Մրցանակ «Երիտասարդ գիտնականների մրցույթի 1-ին տեղ» գրավելու համար։ Շնորհվել է UNESCO–ի ակադեմիկոս Ն. Սիսակյանի 100 ամյակին նվիրված 3-րդ միջազգային գիտաժողովին։ Կազմակերպիչներ՝ ՌԴ Գիտությունների ազգային ակադեմիա, ՀՀ Գիտությունների ազգային ակադեմիա, UNESCO, Մոսկվա - Դուբնա, Ռուսաստանի Դաշնություն։
2007 - Մրցանակ «Բացառիկ գիտական նեկայացման» համար։ Շնորհվել է Հ. Բունիաթյանի 100 ամյակին նվիրված Երիտասարդ գիտնականների կոնֆերանսին, Երևան, ՀՀ։ Կազմակերպիչներ՝ ՀՀ Գիտությունների ազգային ակադեմիա, Հ. Բունիաթյանի անվան Կենսաքիմիայի ինստիտուտ, Հայաստանի կենսաքիմիկոսների ասոցիացիա, Երևան, ՀՀ։
2010 - Մրցանակ «Երիտասարդների գիտատեխնիկական և գիտահետազոտական ծրագրերի ամենամյա մրցույթում» հաղթելու համար, ՀՀ սպորտի և երիտասարդության հարցերի նախարարություն, Երևան, ՀՀ։
2015 թ. - ՀՀ Վարչապետի հուշամեդալ
Հրատարակումներ
Ավելի քան 80 գիտական աշխատանքի հեղինակ է, որոնցից 27-ը՝ արտերկրում։ Ինչպես նաև 4 ուսումնամեթոդական ձեռնարկների հեղինակ, որոնցից 1՝ միանձնյա, 3՝ համահեղինակությամբ։
2005-2014 տարիների ընթացքում շահել է 18 դրամաշնորհ և կրթաթոշակ։
Ծանոթագրություններ
Կատեգորիա:Հայ բժիշկներ Կատեգորիա:Հայ կենսաքիմիկոսներ Կատեգորիա:Կենսաբանական գիտությունների դոկտորներ Կատեգորիա:Հայ պրոֆեսորներ Կատեգորիա:ՀՀ վարչապետի հուշամեդալակիրներ
(8605) 1968 OH
(8605) , աստերոիդ աստերոիդների հիմնական գոտում։ Հայտնաբերվել է 1968 թվականի հուլիսի 18-ին Կառլոս Տոռեսի և Ս. Կոֆրեի կողմից Սեռո Էլ Ռոբլեում ։
Միջին հեռավորությունը Արեգակից կազմում է 2,707285 ա. մ., առավելագույնը մոտենում է 2,2442 ա. մ. հեռավորության վրա և հեռանում 3,1704 ա. մ. ։ Արեգակի շուրջ մեկ ամբողջական պտույտ է կատարում 1627,04 երկրային օրվա ընթացքում, իր ուղեծրով շարժվելով միջինում 0,22126 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,35° անկյուն։
Արտաքին հղումներ
Կատեգորիա:1968 թվականին հայտնաբերված աստղագիտական մարմիններ Կատեգորիա:Կառլոս Տոռեսի կողմից հայտնաբերված աստերոիդներ Կատեգորիա:Ս. Կոֆրեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հակոբ Ոսկանյան
Հակոբ Մկրտչի Ոսկանյան (Յակով Տեր-Ոսկանյան, ), հայ խորհրդային դիրիժոր։ ՀԽՍՀ ժողովրդական արտիստ (1977 թ.)։ ԽՄԿԿ անդամ 1956 թվականից։ Հայրենական մեծ պատերազմի մասնակից ։
Կենսագրություն
Հակոբ Ոսկանյանը ծնվել է 1924 թվականի հուլիսի 20-ին, Թբիլիսիում։ 1942 թվականին ավարտել է միջնակարգ դպրոցն ու երաժշտական ուսումնարանը, որպես ջութակահար։ 1942 թվականին զորակոչվել է բանակ, ավարտել զենիթային հրետանու սերժանտների դպրոցը, մասնակցել է Կուրսկի աղեղի ռազմական գործողություններին։ Բանակից զորացրվել է 1956 թվականին, պարգևատրվել է մի շարք մեդալներով ու կրծքանշաններով։ 1947 թվականին ավարտել է Մոսկվայի կոնսերվատորիայի զինվորական դիրիժորների ֆակուլտետը, 1952 թվականին՝ Երևանի կոնսերվատորիան (Կ․ Մ․ Սարաջևի դասարան)։ 1958 թվականից Սպենդիարյանի անվան օպերայի և բալետի թատրոնի դիրիժոր։ Երևանի օպերային թատրոնում իրականացրել է Ա․ Ադանի «Ժիզել», Մ․ Պրոկոֆևի «Մոխրոտ», «Ռոմեո և Ջուլիետ», Ա․ Սպենդիարյանի «Երեք արմավենի», Է․ Հովհաննիսյանի «Երկնագույն նոկտյուրն», Ա․ Բաբաջանյանի «Հերոսական բալլադ», Է․ Հովհաննիսյանի «Անտունի», Կ․ Օրբելյանի «Անմահություն» և այլ բալետներ, Է․ Հովհաննիսյանի «Սասունցի Դավիթ» օպերա-բալետի, արտասահմանում Բ․ Ասաֆևի «Բախչիսարայի շատրվանը» (1966 թ., Կահիրե), Է․ Արիստակեսյանի «Պրոմեթևս» (1969 թ., Կատովիցե), Ա․ Կրեյնի «Լաուրենսիա» (1971 թ., Կատովիցե), Ա․ Խաչատրյանի «Սպարտակ» (1973 թ., Վրոցլավ) և «Գայանե» (1976 թ., Գդանսկ) բալետների բեմադրությունը։ 1947-1950 և 1955-1957 թվականներին դասավանդել է Երևանի կոնսերվատորիայում, 1956-1977 թվականներին՝ Ռոմանոս Մելիքյանի անվան երաժշտական ուսումնարանում, 1980 թվականից՝ Խաչատուր Աբովյանի անվան մանկավարժական ինստիտուտում։
Ծանոթագրություններ
Կատեգորիա:Նյութեր Հայկական սովետական հանրագիտարանից Կատեգորիա:Հայ դիրիժորներ Կատեգորիա:Հուլիսի 20 ծնունդներ Կատեգորիա:1924 ծնունդներ Կատեգորիա:Թիֆլիս քաղաքում ծնվածներ Կատեգորիա:ՀԽՍՀ ժողովրդական արտիստներ Կատեգորիա:ԽՄԿԿ անդամներ Կատեգորիա:Կարմիր աստղի շքանշանի ասպետներ Կատեգորիա:Հայրենական պատերազմի 2-րդ աստիճանի շքանշանակիրներ
Հայերը Չեխիայում
Հայերը Չեխիայում (Arménská menšina v Česku), Չեխիայի Հանրապետության ազգային փոքրամասնություններից մեկը, Հայկական սփյուռքի մասը։ Չեխահայ համայնքը պատկանում է Եվրոպայում ձևավորված նորաստեղծ հայկական համայնքների թվին ։
Համաձայն Չեխիայի Հանրապետության վիճակագրական գրասենյակի 2009 թվականի տվյալների՝ Չեխիայում բնակվում է 2025 հայ, մինչդեռ համաձայն նույն գրասենյակի 2005 թվականի տվյալների՝ երկրում բնակվում էր 1046 հայ ։ Համաձայն Չեխիայում Հայաստանի դեսպանության 2010 թվականի պաշտոնական տվյալների՝ երկրում բնակվում է ավելի քան 3500 հայազգի անձ, որոնցից մշտական բնակության թույլտվություն է ստացել ավելի քան 2 հազար մարդ, ևս 1,5 հազարը գրանցված է որպես ժամանակավոր բնակվող ։ Ոչ պաշտոնական տվյալներով Չեխիայում բնակվում է 12.000 հայ։ Գործում է 3 հայկական եկեղեցի։
Պատմություն
Համայնքում հիմնականում երիտասարդ մասնագետներ են՝ ճարտարագետներ, նկարիչներ, լրագրողներ, երաժիշտներ, շինարարներ, բանվորներ, փոքր թիվ են կազմում գործարարները։ Ներկայումս Չեխիայում (հիմնականում՝ Պրահայում) բնակվում է շուրջ 10-12 հզ. հայ (ոչ պաշտոնական տվյալներով)։ 1999 թ-ից Պրահայում հրատարակվում է ՕՐԵՐ համաեվրոպական անկախ ամսագիրը։
Ծանոթագրություններ
Կատեգորիա:Չեխահայ հասարակություն
Plastik
Plastik - գերմանական Oomph! խմբի վեցերորդ ալբոմն է, թողարկվել է 1999 թվականին ։ Այս ալբոմում խումբը փոխել է իր ոճը, ընդհանուր առմամբ երգերում ավելի վառ են արտահայտված սինթեզատորի հնչողությունը, ավելի մեղմ վոկալ և կիթառների և հարվածայինների համեմատաբար հանգիստ նվագը։
Ծանոթագրություններ
Կատեգորիա:Oomph! ալբոմներ Կատեգորիա:1999 ալբոմներ Կատեգորիա:Գերմանալեզու ալբոմներ
Տոռեբեսես
Տոռեբեսես (Torrebesses), մունիցիպալիտետ Իսպանիայում, մտնում է Լեյդա նահանգի մեջ, Կատալոնիայի ինքնավար համայնքում։ Վարչատարածքային միավորը գտնվում է Սեգրիյա շրջանում։ Զբաղեցնում է 27,61 կմ² տարածք։ Բնակչությունը՝ 299 մարդ (2010 թվականի տվյալներով)։
Հղումներ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Ֆլորիան Կայնց
Ֆլորիան Կայնց (Florian Kainz, ), ավստրիացի ֆուտբոլիստ, «Քյոլն» ակումբի և Ավստրիայի հավաքականի կիսապաշտպան։
Ակումբային Կարիերա
2014 թվականի ամռանը Կայնցը տեղափոխվել է Վիեննայի «Ռապիդ» ակումբ։ Օգոստոսի 2-ին «Ադմիրա Վակկերի» դեմ խաղում նա կատարել է իր նորամուտը նոր թիմում ։ Այս հանդիպման ժամանակ Ֆլորիանը խփել է իր առաջին գոլը ակումբում։ Հուլիսի 29-ին ՉԼ ՈՒԵՖԱ 2015/2016 մրցաշրջանի՝ Ամստերդամի «Այաքս» ակումբի դեմ խաղում Կանյցը գոլ է խփել ։
2016 թվականի ամռանը Ֆլորիանը տեղափոխվել է գերմանական «Վերդեր» ակումբ՝ կնքելով պայմանագիր չորս տարի ժամկետով։ Տրանսֆերի գինը կազմել է 3,5 մլն եվրո ։ Սեպտեմբերի 17-ին Մյոնխենգլադբախի «Բորուսիա» ակումբի դեմ խաղում նա կատարել է իր նորամուտը Բունդեսլիգայում ։ 2017 թվականի մարտի 18-ին «ՌԲ Լեյպցիգ» ակումբի դեմ հանդիպման ժամանակ Ֆլորիանը խփել է իր առաջին գոլը «Վերդերի» կազմում ։
Միջազգային կարիերա
2015 թվականի նոյեմբերի 17-ին Շվեյցարիայի հավաքականի դեմ ընկերական խաղում Կայնցը կատարել է իր նորամուտը Ավստրիայի հավաքականում՝ երկրորդ խաղակեսին փոխարինելով Յուլիան Բաումգատենլինգերին ։
Ձեռքբերումներ
Թիմային «Շտուրմ»
Արտաքին հղումներ
Կատեգորիա:Ավստրիացի ֆուտբոլիստներ Կատեգորիա:Ավստրիայի հավաքականի ֆուտբոլիստներ Կատեգորիա:Ռապիդ Վիեննայի ֆուտբոլիստներ Կատեգորիա:Վերդերի ֆուտբոլիստներ Կատեգորիա:Քյոլնի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Ֆուտբոլի կիսապաշտպաններ
ՍՏՀ Թուրքական երաժշտության կոնսերվատորիա
ՍՏՀ Թուրքական երաժշտության կոնսերվատորիա, Ստամբուլի տեխնիկական համալսարանին պատկանող տերիտորիա, որտեղ ուսուցանվում է երգ-երգեցողություն։ Գտնվում է Թուրքիայի ամենամեծ քաղաք Ստամբուլում։ Հիմնադրվել է 1975 թվականին ։ Դեկանը Պրոֆեսոր Ցիհատ Ասկինն է ։ Այնտեղ են կրթվել հայտնի երգիչներ, ինչպիսիք են Զիյնեթ Սալին և Վոլկան Կոնակը։
Արտաքին հղումներ
Կատեգորիա:Ստամբուլի տեխնիկական համալսարան
Ֆլորա Մարտիրոսյան
Ֆլորա Արտաշեսի Մարտիրոսյան, հայ երգչուհի, ՀՀ ժողովրդական արտիստ, Կոմիտասի անվան միջազգային երաժշտական դպրոցի հիմնադիր, "Artists for Peace" բարեգործական կազմակերպության հիմնադիր, "Never Again" մշակութային շարժման նախաձեռնող։ Հայտնի է ժողովրդական երգերի կատարմամբ։
Կենսագրություն
1973 թվականին նա մասնակցում է «Գարուն 73» երգի մրցույթին և արժանանում առաջին մրցանակին։ 1987 թվականին ամուսնանում է լրագրող Հրահատ Գևորգյանի հետ։ 1991 թվականին նա ընտանիքով տեղափոխվում է ԱՄՆ՝ Լոս Անջելես։
1997 թվականին նրանք վերադառնում են Երևան։ 1997-2001 թվականներին նա գլխավորում է Արմեն Տիգրանյանի անվան երաժշտական դպրոցը։
2001 թվականին ամուսնու նշանակման հետ կապված Ֆլորա Մարտիրոսյանը տեղափոխվում է Լոս Անջելես։ 2002 թվականին Ֆլորա Մարտիրոսյանը Միացյալ Նահանգներում հիմնում է Կոմիտասի անվան երաժշտական ակադեմիա։
2007 թվականին հիմնում է "Artists for Peace" բարեգործական հիմնադրամը, որի կազմում ընդգրկվել են աշխարհահռչակ երգիչներ, հոլիվուդյան գերաստղեր, իրենց ձայնը բարձրացնելու ընդդեմ ցեղասպանությունների, "Այլևս երբեք" կարգախոսով։
2011 թվականի նոյեմբերի 1-ին, Լոս Անջելեսի Գիբսոն համերգասրահում տեղի ունեցավ առաջին համերգը, որին մասնակցում էին Սթիվի Ուոնդերը, Չակա-Կանը, Էրիկ Բենեթը, Բոբի Բրաունը և շատ ուրիշներ։
Մահացել է 2012 թվականի նոյեմբերի 20-ին Լոս-Անջելեսում՝ լեղապարկի վիրահատությունից հետո առաջացած բարդությունների պատճառով ։ Երգչուհու աճյունը բերվել է Երևան, որտեղ դեկտեմբերի 11-ին Արամ Խաչատրյան համերգասրահում հրաժեշտի արարողություն է տեղի ունեցել։ Թաղված է Երևանի Կոմիտասի անվան պանթեոնում ։
Արտաքին հղումներ
Կատեգորիա:Հայ երգչուհիներ Կատեգորիա:ՀՀ ժողովրդական արտիստներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:21-րդ դարի երգչուհիներ Կատեգորիա:Հայ պրոդյուսերներ
Բարդու
Բարդու (Bardu), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Սետերմուեն քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 2704.05 կմ² տարածք ։
Բարդուի զինանշանը
Բարդու կոմունայի զինանշանը իրենից ներկայացնում է դեղին գույնով ներկված վահան, ներքևի մասը սուր, որի վրա պատկերված է սև գույնի արջ ։
Բնակչություն
Համաձայն 2007 թվականի մարդահամարի տվյալների՝ Բարդու կոմունայում բնակվում է 3994 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա ։
Ծանոթագրություններ
Կատեգորիա:Թրոմս ֆյուլքեի կոմունաներ
Վիլոբի դե Օնիար
Վիլոբի դե Օնիար (կատ.՝ Vilobí ), մունիցիպալիտետ Կատալոնիայում, մտնում է Ժիրոնա նահանգի մեջ, Կատալոնիայի ինքնավար համայնքում։ Մունիցիպալիտետը գտնվում է գտնվում է Սելվա շրջանում։ Զբաղեցնում է է 32.64 կմ² տարածք։ Բնակչությունը՝ 17185 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Եղվարդի պատմության և մշակույթի անշարժ հուշարձանների ցանկ (Կոտայքի մարզ)
Այս հոդվածը ներկայացնում է Կոտայքի մարզի Եղվարդ քաղաքի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 53 հուշարձան (10 միավոր)։
Ծանոթագրություններ
Կատեգորիա:Կոտայքի մարզի հուշարձանների ցանկեր
Ռիչարդ Կյորթիս
Ռիչարդ Ուոլի Էնթոնի Կյորթիս (Richard Whalley Anthony Curtis, ), բրիտանացի կինոռեժիսոր, սցենարիստ, կինոպրոդյուսեր, դերասան և գրող, ով ստացել է բրիտանական կայսրության շքանշան, պարգևատրվել է BAFTA և Էմմիի մրցանակներով ։ Որպես սցենարիստ և գործադիր պրոդյուսեր, նա առավել հայտնի է ռոմանտիկ կատակերգություն «Չորս հարսանիք և մեկ թաղում» ռոմատիկ կատակերգություններով և «Նոթինգ Հիլ» և «Միստր Բին» հեռուստասերիալներով. ։ Որպես սցենարիստ հատնի է «Բրիջիտ Ջոնսի օրագիրը» ֆիլմով և «Միսթր Բին» հեռուստասերիալներով, որպես ռեժիսոր՝ «Ռոք ալիք», «Իրական սեր», «Ընկերն ապագայից» ֆիլմերով (վերջին երկուսը նրա միաժամանակ և՛ ռեժիսորական, և՛ սցենարիստական աշխատանքներն են) ։
Կենսագրություն
Կյորթիսը ծնվել է Նոր Զելանդիայի Վելինգտոն քաղաքում ։ Ռիչարդն իր մանկության տարիները անցկացրել է մի քանի երկրներում, ինչպիսիք են Շվեդիան և Ֆիլիպինները ։ Անգամ հիմա ընտանիքի մի մասը ապրում է Ավստրալիայի Սիդնեյ քաղաքում։ Ինքը՝ Կյորթիսը, 11 տարեկանից ապրում է Մեծ Բրիտանիայում ։
Կարիերա
Ռիչարդ Կյորթիսի առաջին մեծ հաջողությունը 1994 թվականի «Չորս հարսանիք և մեկ թաղում» ռոմանտիկ կատակերգությունն էր։ Դերերում խաղում էին Հյու Գրանտը և Էնդի Մաքդաուելը։ Ֆիլմը մեծ մասսայականություն է վայելել, և այդ ֆիլով Կյորթիսը առաջադրվել է Օսկարի՝ «լավագույն պատմություն» անվանակարգում ։
Կյորթիսի հաջորդ ֆիլմը՝ «Նոթինգ Հիլը», թողարկվել է 1999 թվականին։ Ֆիլմում խաղում են Հյու Գրանտը և Ջուլիա Ռոբերթսը։ Դա ճանապարհորդական ուղեցույցների խանութի սեփականատիրոջ մասին էր, ով սիրահարված էր կինոդերասանուհու ։
Դրան հաջորդել են «Բրիջիտ Ջոնսի օրագիրը» ֆիլմի սցենարի աշխատանքները, որը թողարկվել է 2001 թվականին։ Դա Հելեն Ֆիլդինգի պատմվածքի ադապտացիան էր։ Քանի որ Կյորթիսը ճանաչում էր նրան, համահեղինակեց նրա պատվածքը ։
Երկու տարի անց մեկնարկել է սուրբխննդյան «Իրական սեր» ռոմանտիկ կատակերգությունը։ Այս ֆիլմում նա հանդիսանում էր և՛ սցենարիստ, և՛ ռեժիսոր։ Դա նրա ռեժիսորական դեբյուտն էր։ Ֆիլմի նկարահանումներին մասնակցել են բազմաթիվ հայտնի դերասաններ, ինչպիսիք են Հյու Գրանտը, Քիրա Նայթլին, Ալան Ռիքմանը, Էմմա Թոմփսոնը, Լորա Լինին, Քոլին Ֆերտ, Լիամ Նիսոնը, ինչպես նաև տաղանդավոր երիտասարդ դերասան Թոմաս Սանգստերը։ Ֆիլմի առանձնահատկություններից մեկը 9 սյուժետային գծեր են, որոնք զարմանալիորեն միահյուսվում են միմյանց ։
Նրա հաջորդ ֆիլմը, որն արժանացել է հանրաճանաչության, եղել է «Աղջիկը սրճարանի»ց դրաման, որն Էկրան Է բարձրացել 2005 թվականին։ Գլխավոր դերերը խաղացել են Բիլ Նային և Քելլի Մաքդոնալդը։ Ֆիլմն արժանացել է երեք Էմմիի մրցանակի ։
2009 թվականին թողարկվել է Ռոք ալիք ֆիլմը։ Ֆիլմում նկարահանվել են Բիլ Նայի, Ֆիլիպ Սեյմուր Հոֆմանը, Ռիս Իֆանսը և Քեննեթ Բրանան ։
Ընկերություններ
Ռիչարդ Կյորթիսը հ Comic Relief և Make Poverty History ընկերությունների հիմնադիրներից մեկն է։ Նա նաև հանդիսանում է Live 8 ընկերության կազմակերպիչ (Բոբ Գելդոֆի հետ) ։
Անձնական կյանք
Քըրթիսն ապրում է Նոթինգ Հիլում՝ հեռուստառադիոհաղորդավարուհի, դերասանուհի Էմմա Ֆրոյդի՝ ով Զիգմունդ Ֆրոյդի ծոռնուհին է և դերասանուհու դստեր՝ Ջիլ Ֆրոյդի հետ ։ Ամուսիններն ունեն երեք երեխա՝ (դուստր՝ Ռեյչել, և որդիներ՝ Ջեյմս և Չառլի)։ Կյորթիսը Սաֆոլկի Վոլբերսվիկ գյուղում մի կալվածք ունի ։
Ծանոթագրություններ
Կատեգորիա:Բրիտանացի կինոպրոդյուսերներ Կատեգորիա:Բրիտանացի գրողներ Կատեգորիա:Բրիտանացի դերասաններ Կատեգորիա:BAFTA մրցանակի դափնեկիրներ Կատեգորիա:Բրիտանացի ռեժիսորներ Կատեգորիա:Օքսֆորդի համալսարանի շրջանավարտներ Կատեգորիա:«Էմմի» մրցանակի դափնեկիրներ Կատեգորիա:Կատակերգուներ
Գուրգեն Ոսկանյան
Գուրգեն Վահանի Ոսկանյան, Անդրկովկասում բոլշևիկյան հեղափոխական շարժումների մասնակից, խորհրդային կուսակցական և պետական աշխատող։ ԽՄԿԿ անդամ 1916 թվականից։ Սովորել է Թիֆլիսի Ներսիսյան դպրոցում, ավարտել Մոսկվայի Գ․ Պլեխանովի անվան ժողովրդական տնտեսագիտության ինստիտուտը (1928)։
Հեղափոխական գործունեության մեջ ներգրավվել է դպրոցական տարիներից։
Աշխատանք
Փետրվարյան հեղափոխությունից հետո ակտիվորեն մասնակցել է աշակերտական և երիտասարդ սոցիալիստ-ինտերնացիոնալիստների միություն («Սպարտակ») կազմակերպության աշխատանքներին։ 1917 թվակականի դեկտեմբերից, Կովկասյան երկրային կոմիտեի հանձնարարությամբ, կուսակցական ընդհատակյա աշխատանք է տարել Ալեքսանդրապոլի զորամասերում, մասնակցել «Պրոլետար» թերթի և Կարմիր գվարդիայի ստեղծմանը։ 1918 թվականին մայիսից, ՌՍԴԲԿ Թիֆլիսի կոմիտեի հանձնարարությամբ, զբաղվել է «Սպարտակ» կազմակերպության վերականգնման և ամրապնդման աշխատանքով։ Եղել է Թիֆլիսի 1920 թվականի մայիսմեկյան ցույցի կազմակերպիչներից է, որի համար ձերբակալվել է և արտաքսվել Բաքու։ 1920 թ.-ի կեսերին տեղափոխվել է Մոսկվա, եղել կոմերիտական շրջկոմի պատասխանատու քարտուղար։ 1921-1935 թթ.-ին կուսակցական աշխատանք է տարել Մոսկվայի քաղաքային և շրջանային, 1935-1941 թվականներին՝ Կալինինի մարզային կուսկոմիտեներում։ Հայրենական մեծ պատերազմի ժամանակ եղել է Ալթայի երկրամասի պլանային հանձնաժողովի նախագահ, 1949 թ.-ից՝ Պենզայի մարզային պլանային հանձնաժողովի նախագահ։ ՌԿ(բ) կ 13-րդ և 14-րդ համագումարների պատգամավոր։
Պարգևներ
Պարգևատրվել է «Պատվո նշան» շքանշանով։
Կատեգորիա:Հայ հեղափոխականներ Կատեգորիա:ԽՄԿԿ անդամներ Կատեգորիա:Թիֆլիսի Ներսիսյան դպրոցի շրջանավարտներ
Հակոբ Հարքացի
Հակոբ Հարքացի կամ Հակոբոս եպիսկոպոս (ծննդյան և մահվան թթ. անհայտ), Թոնդրակյան շարժման առաջնորդ X դարի վերջին - XI դարի սկզբին։ Մեծ Հայքի Տուրուբերան նահանգի Հարք գավառի եպիսկոպոս։ Հակոբ Հարքացին ժխտել է Աստծու ու հավատացյալի միջև եկեղեցու և հոգևորականության միջնորդության անհրաժեշտությունը, քարոզել պարզ կենցաղավարություն։ Հայոց կաթողիկոս Սարգիս Ա Սևանցին նրան կարգալուծ է արել, աղվեսադրոշմել և բանտարկել։ Բանտից փախած Հակոբ Հարքացին Կոստանդնուպոլսում ապարդյուն փորձել է հունադավանություն ընդունել, այնուհետև առժամանակ ապրել է Թոնդրակում, ապա՝ Խլաթում (բնակվել է տեղի թոնդրակյան համայնքում)։ Վախճանվել է Նփրկերտում։
Ծանոթագրություններ
Կատեգորիա:Թոնդրակյան շարժում
Խելագարի տեսություն
Պատմություն
Չնայած նրան, որ «խելագարի տեսությունը» առաջին հերթին կապված է Ռիչարդ Նիքսոնի անվան հետ, նրա հիմնական գաղափարները ձևակերպել է Մաքիավելին XV դարում։ Իտալացի մտածողը նշում էր, որ քաղաքականության մեջ «երբեմն օգտակար է խելագար ձևանալը» ։
1950-ական թվականներին ամերիկացի հետազոտողներ Թոմաս Շելլինգը և Գերման Քանը շրջանառության մեջ մտցրին «իռացիոնալության ռացիոնալություն» կոնցեպցիան, ըստ որի պետության առաջնորդները կարող են արդյունավետորեն հասնել իրենց նպատակներին, եթե հավատացնեն հակառակորդներին, որ իրենք այնքան անկանխատեսելի են, որ կարող են սկսել պատերազմներ, որոնք ոչ մի իմաստ չունեն տրամաբանական ազգային հետաքրքրությունների տեսանկյունից ։ 1962 թվականին Քանը գրում է, որ կարելի է վախեցնել հակառակորդին, եթե «մի փոքր խենթ» ձևանաս ։
Ամերիկյան արտաքին քաղաքականության պատմության մեջ նման ստրատեգիա օգտագործել է Դուայթ Էյզենհաուերը։ Երբ նա նախագահ դարձավ, Կորեական պատերազմը փակուղի էր մտել։ Էյզենհաուերը որոշեց վերջ դնել դրան, հասկացնելով չինացիներին, որ ատոմային ռումբ կնետի Հյուսիսային Կորեայի վրա, եթե անհապաղ զինադադար չկնքվի։ Ընդամենը մի քանի շաբաթ անց չինացիները համաձայնեցին զինադադար կնքել, և Կորեական պատերազմը ավարտվեց ։
Ռիչարդ Նիքսոնը օգտագործել է «խելագարի տեսությունը», որպեսզի ճնշի Խորհրդային Միությանը և նրա կողմից աջակցվող կոմունիստական ռեժիմը Հյուսիսային Վիետնամում՝ ավարտելու համար պատերազմը ԱՄՆ-ի համար շահավետ պայմաններով։ 1969 թվականին Փարիզում բանակցությունների ձախողումից հետո Նիքսոնը որոշեց սպառնալ ԽՍՀՄ-ին միջուկային զենքով և ստիպել առաջնորդներին մտածել, որ նա բավականին խելագար է և կարող է գնալ այդ քայլին։ Նրա հաշվարկով, Մոսկվան պետք է հյուսիսային վիետնամցիներին դներ ընտրության առաջ. նստել բանակցությունների սեղանի շուրջ ամերիկացիների հետ կամ զրկվել ԽՍՀՄ-ի կողմից դիվանագիտական աջակցությունից։
Ինչպես պատմում է Նիքսոնի շտաբի պետ Հոլդեմանը, նախագահը այսպես է ձևակերպել «խելագարի տեսությունը».
<Blockquote> «Ես անվանում եմ սա «խելագարի տեսություն», Բոբ։ Ես ուզում եմ, որ հյուսիսային վիետնամցիները հավատան, որ իրավիճակը այնպիսին է, որ ես կարող եմ ամեն բան անել, որպեսզի դադարեցնեմ պատերազմը։ Մենք պարզապես կասենք նրանց. «ի սեր աստծո, դուք գիտեք, որ Նիքսոնը խելագարվել է կոմունիզմի դեմ պայքարում։ Մենք չենք կարող նրան կանգնեցնել։ Երբ նա բարկանում է, ձեռքը պահում է միջուկային կոճակին» ։ </Blockquote>
Հետևանքներ
Նիքսոնը և ազգային անվտանգության գծով իր խորհրդատու Հենրի Քիսինջերը ձեռնարկեցին «հսկայական նիզակ» գործողությունը, 1969 թվականի հոկտեմբերի 10-ին հրաման տրվեց ԱՄՆ-ի ռազմաօդային ուժերի հրամանատարությանը սկսել պատրաստվել ԽՍՀՄ-ի հետ հնարավոր բախման համար։ Գործողության արդյունքում ռազմական պատրաստության բերվեցին 18 «B-52» ռմբակոծիչներ՝ զինված միջուկային զենքով, որոնք օդ բարձրացան հոկտեմբերի 27-ին և մոտեցան ԽՍՀՄ-ի սահմանին։ 3 օր անց նրանք անսպասելիորեն վերադարձան ԱՄՆ-ի իրենց ռազմական բազա։
Բացի այդ, հոկտեմբերի 13-ից 30-ը հակառակորդին վախեցնելու համար իրականացվեցին տարբեր ծովային գործողություններ. ավիակիրների և բալիստիկական հրթիռների տեղափոխում, Հայֆոն ուղևորվող խորհրդային առևտրական նավատորմերի շրջափակում ։
Այնուամենայնիվ, ինչպես հետագայում նշեց ԿՀՎ-ն, այս ակտիվությունը ոչ մի պատասխան դիվանագիտական քայլերի չբերեց ո՛չ ԽՍՀՄ-ի, ո՛չ Չինաստանի կողմից, չհիշատակվեց զանգվածային լրատվության միջոցներում ։ Այսպիսով, «խելագարի տեսությունը» պատերազմն ավարտելու հարցում արդյունավետ չի համարվում ։
Քննադատություն
«Խելագարի տեսությունը» հաճախ քննադատվում է որպես արտաքին քաղաքականության իրականացման ոչ արդյունավետ միջոց։ Նշվում է, որ այն միշտ չէ, որ բերում է հասցեատիրոջ ցանկալի պահվածքին։
Նաև նշվում է, որ եթե առաջնորդը խելագար միայն ձևանում է, ապա հակառակորդները հասկանում են, որ գործ ունեն մանիպուլյացիայի հետ և արհամարհում են յուրաքանչյուր սպառնալիք, որին չեն հավատում։ Այդպես, Մաո Ցզե Դունը գտնում էր, որ միջուկային զենքը ԱՄՆ-ին ավելի շատ է սահմանափակում, քան իր հակառակորդներին, քանի որ նրա՝ միջուկային զենք օգտագործելու հավանակությունը շատ ցածր է ։ Հնարավոր է նաև հակառակ իրավիճակը. որոշ հակառակորդների համար նման պահվածքը կարող է դառնալ սեփական ֆանատիզմի դրսևորման ազդանշան, ինչը ավելի կլարի իրավիճակը և կբերի ճակատագրական հետևանքների։ Այսպիսով, այս ստրատեգիան կարող է մեծացնել զինված բախումների հավանականությունը, ոչ թե ունենալ դրական արդյունք ։
Ազդեցությունը հասարակության վրա
Մամուլում հաճախ նաև նշվում է, որ եթե Նիքսոնը խելագար ձևանում էր, ապա Թրամփը այդպիսին է իրականում, և նրա արտաքին քաղաքականությունը կարող է բերել բացասական հետևանքների ։
Արտաքին հղումներ
Կատեգորիա:Քաղաքական տեսություններ Կատեգորիա:Քաղաքականություն
Ակաուան էկոլոգիական կայան
Ակաուան էկոլոգիական կայան (Estação Ecológica Acauã, պետական շահագործմամբ էկոլոգիական կայան Բրազիլիայի Մինաս Ժերայս նահանգում։ Այն խստորեն պահպանվող տարածք է և փակ է հանրության համար, բացառությամբ հետազոտական և բնապահպանական կրթության ։
Տեղագրություն
Արգելոցը գտնվում է Սերրադո բիոմում և զբաղեցնում է 5,196 հա Լեմի դու Պրադու ու Տուրմալինա մունիցիպալիտետներում։ Ստեղծվել է 1974 թվականի սեպտեմբերի 23-ին, իսկ փոփոխության ենթարկվել է 1994 թվականի սեպտեմբերի 27-ին և 1994 թվականի դեկտեմբերի 30-ին ։ Տեղակայված է Մինաս Ժերայս նահանգի Ժեկիտինիոնիայի հովտում ։
Շրջակա միջավայր
Բուսականությունը խիտ սերրադո է, որը անցում է կատարել դեպի Ատլանտյան անտառի։ Բուսական աշխարհը բաղկացած է միջինից մեծ բույսերից։ Կենդանական աշխարհը ներառում է արմադիլ, բաշավոր գայլ, սովորական ագուտի, պակա, մշկախոզ, ուժեղ կնգղավոր կապիկ, լայնադունչ կոկորդիլոս։ Հայտնաբերվել է թռչունների ավելի քան 190 տեսակ։
2013 թվականի ապրիլին Մինաս Ժերայսի հանրային նախարարությունը և արդարադատության վարչությունը մեղադրեցին, որ պետական անտառտնտեսության ինստիտուտը չի կատարում բնապահպանական օրենսդրությունը։ Կային լուրջ խնդիրներ, ինչպիսիք են կառավարման ծրագրի, ֆիզիկական կառուցվածքների և անձնակազմի բացակայությունը, ինչպես նաև հողատիրության հետ կապված խնդիրներ Մատա դու Ակաուան ու Մատա դու Աուսենտես էկոլոգիական կայանների և Բիրիբիրի, Ալտո Կարիրի, Ռիու Պրետու ու Սեռա Նեգրա պետական պարկերի հետ ։
Աղբյուրներ
Կատեգորիա:Բրազիլիայի էկոլոգիական կայաններ Կատեգորիա:Բնօրինակում անաղբյուր հոդվածներ
Ջորջ Բառնս
Ջորջ Բառնս (George Barnes, ), ամերիկացի կինոօպերատոր, որ իր գործունեությունը ծավալել է համր կինոյի դարաշրջանից մինչև 1950-ական թվականների սկիզբը։
Կենսագրություն
Ջորջ Բառնսը ծնվել է 1892 թվականի հոկտեմբերի 15-ին ԱՄՆ Փասադենա քաղաքում ։ Որպես կինոօպերատոր իր նորամուտը կատարել է 1918 թվականի «Կեցցե՛ Ֆրանսիան» ֆիլմի նկարահանումների ժամանակ, որի ռեժիսորը եղել է Ռոյ Ուիլյամ Նիլը։ Իր կարիերայի ընթացքում ութ անգամ ներկայացվել է «Օսկար» կինոմրցանակի ՝ մրցանակ ստանալով միայն 1941 թվականին լավագույն օպերատորական աշխատանքի համար կինոռեժիսոր Ալֆրեդ Հիչքոքի «Ռեբեկա» ֆիլմի համար ։ Անդամակցել է Ամերիկյան կինոօպերատորների միությանը ։
Ջորջ Բառնսն ամուսնացած է եղել չորս անգամ՝ Ջոան Բլոնդելի (1933-1936), Հելեն Հաուելի, Էլիզաբեթ Վուդի և Մելբե Մարշալ Կրյուգերի հետ ։
Ջորջ Բառնսը մահացել է 1953 թվականի մայիսի 30-ին Լոս Անջելեսում (Կալիֆոռնիա նահանգ) ։
Արտաքին հղումներ
Կատեգորիա:Օսկարակիրներ Կատեգորիա:Ամերիկացի կինոօպերատորներ Կատեգորիա:«Ոսկե գլոբուս» մրցանակի դափնեկիրներ
(8606) 1971 UG
(8606) , աստերոիդ աստերոիդների հիմնական գոտում։ Հայտնաբերվել է 1971 թվականի հոկտեմբերի 26-ին Լյուբոշ Կոհոուտեկի կողմից Բերգդորֆում ։
Միջին հեռավորությունը Արեգակից կազմում է 2,851646 ա. մ., առավելագույնը մոտենում է 2,7181 ա. մ. հեռավորության վրա և հեռանում 2,9852 ա. մ. ։ Արեգակի շուրջ մեկ ամբողջական պտույտ է կատարում 1758,9 երկրային օրվա ընթացքում, իր ուղեծրով շարժվելով միջինում 0,204673 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,86° անկյուն։
Արտաքին հղումներ
Կատեգորիա:1971 թվականին հայտնաբերված աստղագիտական մարմիններ Կատեգորիա:Լյուբոշ Կոհոուտեկի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կանադական պատմության թանգարան
Կանադական պատմության թանգարան (Musée canadien de l’histoire, նախկինում՝ Քաղաքակրթության կանադական թանգարան), մարդկային պատմության կանադական ազգային թանգարան ։ Գտնվում է Կանադայի Քվեբեկ նահանգի Գատինո քաղաքի Հալլ շրջանում՝ Խորհրդարանական բլուրից նայելիս Օտտավա գետի դիմաց։ Թանգարանի հիմնական նպատակն է հավաքել, ուսումնասիրել, պահպանել և ներկայացնել նյութեր, որոնք լուսավորում են Կանադայի մարդկային պատմությունը և նրա ժողովրդի մշակութային բազմազանությունը։ 2012 թվականի հոկտեմբերին հայտարարվեց, որ թանգարանի անունը՝ Կանադայի քաղաքակրթության թանգարանից կվերանվանվի Կանադական պատմության թանգարանի և ավելի մեծ ուշադրություն կդարձվի Կանադայի պատմությանը և մարդկանց ։ Թանգարանի անվանափոխությունը պաշտոնապես հաստավեց 2013 թվականի դեկտեմբերի 12-ին թագավորական թույլտվությամբ։ Թանգարանի արտաքին փոփոխություններն իրականացվեցին աստիճանաբար ամիսների ընթացքում  ։
Պատմության թանգարանի մշտական պատկերասրահները ուսումնասիրում են Կանադայի 20000 տարվա մարդկային պատմությունը և հատուկ ցուցահանդեսների ծրագիրն ընդլայնվում է կանադական թեմաներով, ուսումնասիրում այլ մշակույթների և քաղաքակրթությունների անցյալը և ներկան։ Թանգարանը նաև խոշոր հետազոտական հաստատություն է։ Նրա անձնակազմում ներառված են Կանադայի պատմության, հնագիտության, ազգագրության, ժողովրդական մշակույթի և այլ առաջատար մասնագետներ ։
Արմատներով հասնելով 1856 թվականի՝ թանգարանը Հյուսիսային Ամերիկայի ամենահին մշակութային հաստատություններից մեկն է ։ Այստեղ են գտնվում նաև Կանադայի մանկական թանգարանը և IMAX թատրոնը 3D հնարավորությամբ ։ Այստեղ է տեղակայված եղել նաև Կանադայի փոստային թանգարանը ։
Պատմության թանգարանը ղեկավարվում է Կանադայի պատմության թանգարանի կորպորացիայի, դաշնային պետական կորպորացիայի կողմից, որը պատասխանատու է նաև Կանադայի պատերազմի թանգարանի, Մանկական թանգարանի և Նոր Ֆրանսիայի վիրտուալ թանգարանի համար։ Թանգարանը Կանադայի թանգարանների ասոցիացիայի անդամ է ։
Թանգարանը նախագծել է Բրիտանական Կոլումբիայի համալսարանի և Օստինում գտնվող Տեխասի համալսարանի շրջանավարտ բնիկ կանադացի հայտնի ճարտարապետ Դուգլաս Կարդինալը։
Պատմություն
Թանգարանը հիմնադրվել է 1856 թվականին` որպես Կանադայի երկրաբանական հետազոտության ցուցասրահ, որը հավաքում էր ոչ միայն հանքանյութեր, այլև կենսաբանական նմուշներ, պատմական և էթնիկ արտիֆակտներ։ Այն հիմնադրվել է Մոնրեալում և 1881 թվականին տեղափոխվել է Օտտավա ։ 1910 թվականին Ֆրանց Բոասի առաջարկով թանգարանի նոր ձևավորված մարդաբանության բաժանմունքում որպես առաջին մարդաբան նշանակվեց մարդաբան-լեզվաբան Էդուարդ Սեպիրը։ Շուտով աշխատանքի հրավիրվեցին մարդաբաններ Դայմոնդ Ջենեսը և Մարիուս Բարբոն։ 1910 թվականին թանգարանը տեղափոխվել է Օտտավայի կենտրոն՝ Մետկալֆի փողոցի վրա գտնվող Վիկտորյայի հուշահամալիրի նորագույն շենք։ Կանադայի ազգային պատկերասրահը այս շենքում զբաղեցրել է կես հարկ։ 1968 թվականին թանգարանը բաժանվել է Բնության թանգարանի և Մարդու թանգարանի, բայց երկուսն էլ մնացել են նույն շենքում։ 1982 թվականին Պիեր Տրյուդոյի կառավարությունը հայտարարեց, որ Մարդու թանգարանը կտեղափոխվի Հալլում իր սեփական առանձին վայր։
2013 թվականին թանգարանի անունը փոխվել է Կանադական պատմության թանգարան ։ Նոր անունը ուղեկցվում էր հաստատության նպատակի փոփոխությամբ, մասնավորապես, Կանադայի պատմության վրա ավելի մեծ ուշադրության կենտրոնացմամբ։ 2013 թվականի դեկտեմբերի 12-ից առաջ Թանգարանային ակտով հաստատվել է նախկին Կանադայի քաղաքակրթության թանգարանի նպատակը. "Կանադայի քաղաքակրթության թանգարանի նպատակն է ամբողջ Կանադայում և միջազգայնորեն բարձրացնել հետաքրքրությունը, գիտելիքը, քննադատական ընկալումը, գնահատումը, մարդկային մշակութային ձեռքբերումների և մարդկային վարքագծի նկատմամբ հարգանքը` ստեղծելով, պահպանելով և զարգացնելով պատմական կամ մշակութային հետաքրքրությունների մասին օբյեկտների հավաքածու, որը հատուկ, բայց ոչ բացառապես վերաբերում է Կանադային՝ ցույց տալով այդ ձեռքբերումները և վարքագիծը, նրանցից ստացված գիտելիքը և ներկայացված ըմբռնումը։" Թանգարանային ակտը փոփոխվել է 2013 թվականի դեկտեմբերի 12-ին` ներկայացնելու նոր անվանափոխված Կանադական պատմության թանգարանի նոր նպատակը. "Կանադական պատմության թանգարանի նպատակն է բարձրացնել կանադացիների գիտելիքները, իրադարձությունների և փորձառությունների, Կանադայի պատմությունն ու ինքնությունը ձևավորող և արտացոլող ըմբռնումն ու գնահատումը, ինչպես նաև ընդլայնել նրանց իրազեկվածությունը համաշխարհային պատմության և մշակույթի մասին։"
Թանգարանի արտաքին տեսքի հիմնական ճարտարապետական տարրեր
Թանգարանային համալիրը բաղկացած է երկու թևերից՝ հանրային և կուրատորական, որոնք շրջապատված են մեծ սանդուղքով իրար միացած մի շարք պլազաներից։ Բնական այգին կապում է թանգարանը և նրա պլազաները Օտտավա գետին և մոտակա Ժակ Կարտիեր այգուն ։
Արտաքին հղումներ
Կատեգորիա:Կանադայի ազգային թանգարաններ Կատեգորիա:Պատմության թանգարաններ Կատեգորիա:1856 հիմնադրումներ Կանադայում Կատեգորիա:Քաղաքակրթության թանգարաններ Կատեգորիա:Գմբեթներ
Կաուտին (նահանգ)
Կաուտին (Provincia de Cautín), նահանգ Չիլիի Արուկանիա տարածաշրջանում։ Վարչական կենտրոնն է Տեմուկո քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Կաուտինն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 21 համայնք.
Տեմուկո
Կարաուե
Չոլչոլ
Կունկո
Կուրոռուե
Ֆրեյրե
Գալվարինո
Գորբեա
Լոնկոչե
Մելիպեուկո
Նուեվա Իմպերիալ
Պադրե Լաս Կասաս
Պերկուենկո
Պիտրիֆքուեն
Պունկոն
Սաավեդրա
Տեոդորո Շմիդտ
Տոլտեն
Վիլկուն
Վիլարիկա
Աշխարհագրությունը և բնակչություն
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 667 920 մարդ, բնակչության խտությունը կազմում է 36,28 մարդ/կմ²։
Կաուտին նահանգի տարածքի ընդհանուր մակերեսը կազմում է 18 409 կմ²։
Արտաքին հղումներ
Կատեգորիա:Չիլիի Արուկանիա տարածաշրջան Կատեգորիա:Չիլիի նահանգներ
Խանժոնկովի տուն (Տագանրոգ)
Խանժոնկովի տուն (Дом Ханжонкова), հինավուրց առանձնատուն Ռուսաստանի Դաշնության Ռոստովի մարզի Տագանրոգ քաղաքում (Հունական փողոց, 36)։
Պատմություն
Ռոստովի մարզի Տագանրոգ քաղաքի Հունական փողոց, 36 հասցեի մեկհարկանի տունը կառուցվել է 19-րդ դարում։
Հայտնի են տան նախկին սեփականատերերը։ Նրա առաջին սեփականատերը եղել է ազնվական Միխայիլ Պավլովիչը, որը կրում էր Դոնում հայտնի Խանժոնկով ազգանունը։ Այդ ազգանունը կրողներից շատերն առնչություն ունեին զինվորական ծառայությանը, ունեին եսաուլների, սոտնիկների, փոխգնդապետների, գնդապետների, գեներալների կոչումներ։ Քսանվեցամյա պաշտոնաթող գրասենյակային աշխատակից Միխայիլ Պավլովիչ Խանժոնկովը և նրա տասնութամյա հարսնացուն` տագանրոգցի վաճառական Միխայիլ Պետրովիչ Սոկոլովի դուստր Եկատերինան, 1895 թվականի ապրիլի 14-ին պսակվել են Տագանրոգի Սուրբ Երրորդություն եկեղեցում։ 1910-ական թվականներին նրանք տունը վաճառել են կազակուհի Եվգենյա Զախարովնա Խովանսկայային։ Հոկտեմբերյան հեղափոխությունից հետո և մինչև 1925 թվականը տունը եղել է ծառայող Վ. Պ. Չերևկովի մոր սեփականությունը։
Ճարտարապետական նկարագրություն
Խանժոնկովի մեկհարկանի աղյուսե տունը Հունական, 36 հասցեում գրավում է դեկորի անհամաչափությամբ, արտաքին տեսքի շքեղությամբ։ Մեդուզայի մեդալիոնը ծեփվածքում հաճախ օգտագործվում է ճարտարապետական դեկորում։ Շենքն ունի քառալանջ տանիք, ճակատին` հինգ պատուհան։ Շենքի մուտքը ձախ կողմի կցակառույցի միջով է։ Տունն աղյուսե է, համաչափ։ Ճակատը, ի տարբերություն կողային պատերի, սվաղված է։ Ներկված է մոխրագույն, փոքր ճարտարապետական տարրերն ընդգծված են սպիտակով։
Տրանսպորտային միջոցների մուտքը տան բակ իրականացվում է երկու աղյուսե սյուներին ամրացված դեկորատիվ երկաթե դարպասով։ Շենքն ունի դեկորատիվ կալունակներով միջհարկային քիվ, պատուհանները զարդարված են որմնասյուներով, ծեփվածքներով, ուղղանկյունաձև զարդաքիվերով։ Կորնթական օրդերի խոյակներով կիսասյուները զարդարում են տան ձախ մասի պատուհանները ։
Արտաքին հղումներ
Կատեգորիա:Ռուսաստանի մշակութային ժառանգություն Կատեգորիա:Տագանրոգի շենքեր և կառույցներ Կատեգորիա:19-րդ դարի հիմնադրումներ Ռուսաստանում Կատեգորիա:Տագանրոգի տեսարժան վայրեր
Աղասի Բաբայան
Աղասի Հարությունի Բաբայան (դեկտեմբերի 21, 1921, Ազատավան (Չիգդամլու), Հայաստան - նոյեմբերի 17, 1995, Մոսկվա ), խորհրդային հայ ռեժիսոր, դերասան, սցենարիստ, ՌԽՖՍՀ արվեստի վաստակավոր գործիչ (1974)։
Կենսագրություն
1939 թվականին ավարտել է Երևանի մանկավարժական ուսումնարանը։ 1946 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտըի դերասանական բաժինը (ВГИК) (Բ. Բիբիկովի և Օ. Պիժովայի արվեստանոցը)։ 1948 թվականից աշխատել է կինոյում, սկսել է Երևանի կինոստուդիայում։ 1952 թվականին ավարտել է Համամիութենական Պետական Կինեմատոգրաֆիայի Ինստիտուտի ռեժիսուրայի ֆակուլտետը (Ս. Գերասիմովի արվեստանոցը) ։ 1952 թվականից աշխատել է «Մոսնաուչֆիլմ»-ում (հետագայում «Ցենտրնաուչֆիլմ»), որպես վավերագրական և գիտահանրամատչելի կինոնկարների հեղինակ-ռեժիսոր։
Հայաստանում նկարահանել է երկու ֆիլմ՝ «Երևանի կենդանաբանական այգին» (1950) և «Տեղ արևի տակ» (1975) ։
Ծանոթագրություններ
Կատեգորիա:Հայ ռեժիսորներ Կատեգորիա:Հայ դերասաններ Կատեգորիա:ՌԽՖՍՀ արվեստի վաստակավոր գործիչներ Կատեգորիա:Խորհրդային կինոռեժիսորներ Կատեգորիա:Հայ կինոդերասաններ Կատեգորիա:Խորհրդահայեր Կատեգորիա:Հայ սցենարիստներ Կատեգորիա:Հայ կինոռեժիսորներ Կատեգորիա:Խորհրդային դերասաններ Կատեգորիա:Խորհրդային սցենարիստներ
Օդերցո
Օդերցո (Oderzo, Oderso), կոմունա Իտալիայում։ Գտնվում է Վենետո մարզի Տրևիզո գավառում ։ Բնակչությունը կազմում է 19006 մարդ, խտությունը՝ 453 մարդ/կմ²։ Զբաղեցնում է 42 կմ² մակերես։ Փոստային ինդեքս՝ 31046, հեռախոսային կոդ՝ 0422։
Բնակավայրի հովանավորն է Օդերզոյի Տիցիանը։ Տոնը նշվում է ամեն տարի հունվարի 16-ին։
Ծանոթագրություններ
Կատեգորիա:Իտալիայի բնակավայրեր
(151) Աբունդանիցիա
(151) Աբունդանիցիա (Abundantia), աստերոիդ աստերոիդների հիմնական գոտում։ Հայտնաբերվել է 1875 թվականի նոյեմբերի 1-ին Յոհան Պալիսայի կողմից Պուլայում ։
Միջին հեռավորությունը Արեգակից կազմում է 2,591089 ա. մ., առավելագույնը մոտենում է 2,5002 ա. մ. հեռավորության վրա և հեռանում 2,6819 ա. մ. ։ Արեգակի շուրջ մեկ ամբողջական պտույտ է կատարում 1523,43 երկրային օրվա ընթացքում, իր ուղեծրով շարժվելով միջինում 0,236309 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,44° անկյուն։
Արտաքին հղումներ
Կատեգորիա:Աստերոիդների դաս S Կատեգորիա:1875 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մոնո-նո ավարե
Մոնո-նո ավարե (ճապոներեն՝ 物の哀れ (もののあわれ, «իրերի թախծոտ հմայքը»), ճապոնական մշակույթի գեղագիտական կատեգորիա, հասկացություն, որը նշում է յուրաքանչյուր առարկայի և երևույթի թաքնված հմայքը, որոնց բացահայտումը գրական խնդիր է։ Մոնո-նո ավարեն առարկայի ճշմարիտ էությունն է, որն ունակ է առաջացնել հուզմունք, հոգևոր արձագանք ընթերցողի մոտ։ Ձևավորվել է Ճապոնիայի արվեստում և գրականության մեջ 9-11-րդ դարերում՝ բուդդիզմի որոշ աղանդների (հատկապես ձեն աղանդի ուսմունքն է) և սինտոիզմի պաշտանմուքային ավանդների միացյալ ազդեցությամբ։ Այն տեսական հիմք է ստացել 18-րդ դարում Մոտոորի Նորինագայի աշխատություններում։ Ազդել է ճապոնական մշակույթի և գրականության հետագա զարգացման վրա։ Մոնո-նո ավարեն առավել փայլուն է դրսևորվել Մուրասակի Սիկիբուի «Գենձի-մոնոգատարի» վեպում ։
Աղբյուրներ
Կատեգորիա:Գեղագիտություն Կատեգորիա:Ճապոնիայի մշակույթ Կատեգորիա:Ճապոներեն բառեր և արտահայտություններ Կատեգորիա:Էմոցիաներ
Փրեսքոթ
Բնակավայրը հիմնադրվել է 1881 թվականին և եղել է վայրի արևմուտքի տիպական քաղաք, որի նշանավոր բնակիչներից էին O.K. Corral-ի հանրահայտ փոխհրաձգության մասնակիցներ Դոք Հոլիդեյը (Doc Holliday) և Վրջիլ Իրփը (Virgil Earp): Փրեսքոթում 19-րդ դարի վերջերին բուռն իրադարձություններ են տեղի ունեցել՝ կապված ոսկու և արծաթի հանքերի շահագործման և հնդկացիական տեղաբնիկ ցեղերի, այդ թվում՝ յավափայների ու ապաչիների դեմ կռիվներ մղելու հետ։ Փայտաշեն քաղաքը 20-րդ դարի առաջին տասնամյակներին մի քանի անգամ հիմնահատակ այրվել է, մինչև որ դարձել է աղյուսաշեն։ Իր հարուստ պատմության շնորհիվ Փրեսքոթը ներկայումս զբոսաշրջային կենտրոն է դարձել։ Տեղացիների պնդմամբ՝ իրենց քաղաքում է գտնվում աշխարհի հնագույն ռոդեոն, որը շարունակաբար գործում է 1888 թվականից և յուրաքանչյուր տարի այստեղ է բերում շուրջ 35 հազար զբոսաշրջիկ։ Փրեսքոթի մերձակայքում է գտնվում տեղաբնիկ հնդկացիական ցեղերի ներկայացուցիչների ռեզերվացիան։
Ռոզա Դիքսոն Բաուզեր
Կենսագրություն
Ռոզա Լ. Դիքսոնը ծնվել է Վիրջինիայի Ամելիա քաղաքում, Հենրի Դիքսոնի և Ավգուստա Անդերսոն Հովկինս Դիքսոնի ընտանիքում ։ Մանուկ հասակում ծնողների հետ տեղափոխվել է հետպատերազմյան Ռիչմոնդ, որտեղ կրթություն է ստացել Ազատ արձակված ստրուկների բյուրոյի ուսուցիչների կողմից։ Եղել է խոստումնալից աշակերտ և Ռիչմոնդի ոչ սպիտակների նորմալ դպրոցում վերապատրաստվել է որպես ուսուցիչ ։
Փրեսքոթ
Քաղաքն զբաղեցնում է 107,09 քառակուսի կիլոմետր տարածք ։ 2010 թվականի տվյալներով բնակչության թվաքանակը եղել է 39.843 :
Ռոզա Դիքսոն Բաուզեր
Կենսագրություն
Դիքսոնը 17 տարեկան հասակում դարձավ առաջին սևամորթը, ով դասավանդեց Ռիչմոնդի հանրային դպրոցներում ։ Դպրոցում դասավանդել է 1872-1879 թվականներին և այրիանալուց հետո՝ 1883-1923 թվականներին։ Երիտասարդ մարդկանց քրիստոնեական ասոցիացիայի միջոցով երիտասարդ աֆրոամերիկացիներին երեկոյան դասեր է տվել։ Ձևավորել է Վիրջինիայի ուսուցիչների ընթերցանության շրջանակը, որը հետագայում դարձել է Վիրջինիայի ուսուցիչների ընկերակցություն, որն առաջին կազմակերպությունն է, որ Վիրջինիայում ներկայացրել է սևամորթ ուսուցիչներին ։ 1890-1892 թվականներին Դիքսոնը նախագահել է այդ կազմակերպությունը  ։
Փրեսքոթ
Փրեսքոթն ընկած է Գրանիտ Քրիք գետի ջրբաժանում. նրա հյուսիսային մասում են միախառնվում Գրանիտ Քրիքն ու Միլլեր Քրիքը ։
Ռոզա Դիքսոն Բաուզեր
Կենսագրություն
1902 թվականին Դիքսոնը Վիրջինիայում նախագահել է ժուժկալ կանանց քրիստոնեական միությունը ։ Դասախոսություններով հանդես է եկել Համփթոնի սևականների համաժողովին, 1899-1902 թվականներին նախագահել է տնային տնտեսության կոմիտեն։ Գումար է հավաքել սևամորթ աղջիկների ինդուստրիալ դպրոցի և Վիրջինիայի սևամորթ տղաների ձեռքի աշխատանքների դպրոցի համար։ Եղել է Ռիչմոնդի կանանց լիգայի  հիմնադիր նախագահը։ Աջակցել է Ռիչմոնդի սևամորթների տուբերկուլյոզի դեմ պայքարի  լիգային, օգնել է հիմնադրելու Սևամորթ կանանց ակումբների ազգային ընկերակցությունը և Սևամորթ կանանց ակումբների Վիրջինիայի պետական ֆեդերացիան ։
Փրեսքոթ
Առանձնաշնորհումներ
2004 թ. ԱՄՆ-ի այն ժամանակվա առաջին տիկին Լորա Բուշը Փրեսքոթը հռչակել է «Ամերիկյան պահպանված համայնք» (A "Preserve American Community") :
2006 թ. National Trust for Historic Preservation կազմակերպությունը Փրեսքոթը ներառել է «Աչքի ընկնող երթուղիների դյուժին» (One of a "Dozen Distinctive Destinations") ցանկում ։
2008 թ. Փրեսքոթի հրապարակներից Yavapai Courthouse Plaza-ն Ամերիկյան պլանավորող ընկերակցության (American Planning Association) կողմից ճանաչվել է Ամերիկայի տասը լավագույն հասարակական վայրերից մեկը (one of the first ten "Great Public Places" in America) :
Ռոզա Դիքսոն Բաուզեր
Կենսագրություն
1925 թվականին Աֆրոամերիկացիներին սպասարկող Ռիչմոնդի հանրային գրադարանի առաջին մասնաճյուղը կոչվել է Բաուզերի անունով ։
Փրեսքոթ
Առանձնաշնորհումներ
2012 թ. True West Magazine ամսագիրը Փրեսքոթը հռչակել է «Տարվա թիվ 1 իսկական արևմտյան քաղաք» (Number 1 True Western Town of the Year), իսկ This Old House ամսագիրը՝ «ԱՄՆ-ում և Կանադայում հին կառույցներով ու դրանց շրջակայքով աչքի ընկնող 61 լավագույն վայրերից մեկը» (One of the 61 Best Old House Neighborhoods in the U.S and Canada) :
Ռոզա Դիքսոն Բաուզեր
Անձնական կյանք
Ռոզա Դիքսոնը 1879 թվականին ամուսնացել է ուսուցիչ Ջեյմս Հերդոն Բաուզերի հետ, ով եղել է քաղաքացիական պատերազմի լրտես Մարի Բաուզերի ազգականը ։ Երկու տարի անց ամուսինը մահացել է տուբերկուլյոզից։ Նրանք ունեցել են մեկ որդի՝ Օսվալդ Բարիգտոն Հերնդոն Բաուզերը (1880-1935), ով Ռիչմոնդում բժիշկ է աշխատել։
Փրեսքոթ
Քույր քաղաքներ
2015 թվականի դրությամբ Փրեսքոթն ունի երեք քույր քաղաք.
Ռոզա Դիքսոն Բաուզեր
Մահ
Ռոզա Դիքսոն Բաուզերը մահացել է 1931 թվականին 79 տարեկան հասակում ։ (Նրա գերեզմանը հիշատակվել է Նյու Յորք Թայմսի 2017 թվականի «սևամորթների անտեսված գերեզմանների» վերականգնման ջանքեր ակնարկում) ։
Փրեսքոթ
Արտաքին հղումներ
Կատեգորիա:ԱՄՆ-ի քաղաքներ Կատեգորիա:ԱՄՆ-ի բնակավայրեր
Ռոզա Դիքսոն Բաուզեր
Հիշատակ
Ռիչմոնդի Ռոզա Դ. Բաուզեր դպրոցն անվանվել է (1991-2015 թվականներին եղել է Վիրջինիայի Սևամորթների պատմության թանգարան և մշակութային կենտրոն) նրա պատվին ։
Արտաքին հղումներ
Կատեգորիա:Ամերիկացի մանկավարժներ Կատեգորիա:20-րդ դարի ամերիկացի կին գրողներ
Ֆլորիան Թովեն
Ֆլորիան Թովեն (Florian Thauvin, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Օլիմպիկ Մարսելի և Ֆրանսիայի ազգային հավաքականի կազմում։ Խաղում է աջ վինգերի դիրքում ։
Գրենոբլ
Ֆուտբոլիստի կարիերան Թովենը սկսել է Գրենոբլում։ Իր պրոֆեսիոնալ դեբյուտը նշել է 2011 թվականի մարտի 11-ին՝ Վաննի դեմ խաղում ։ Բացի այս, նա անցկացրեց ևս 2 պաշտոնական հանդիպում, սակայն Գրենոբլը դուրս մնաց Ազգային առաջնություն 3՝ Ֆրանսիայի 5-րդ դիվիզիոն լուծարման պատճառով։
Բաստիա
2011 թվականի հուլիսի 19-ին Թովենը տեղափոխվեց Բաստիա ։ Իր դեբյուտը ակումբի կազմում նշեց սեպտեմբերի 23-ին՝ Անժեի դեմ խաղում ։ Իր առաջին մրցաշրջանում Թովենը Բաստիայի հետ հաղթեց Լիգա 2-ը և տեղափոխվեց Ֆրանսիայի բարձրագույն դիվիզիոն ։ Իր առաջին գոլը պրոֆեսիոնալ կարիերայում ֆրանսիացին խփեց 2012 թվականի հոկտեմբերի 28-ին՝ Բորդոյի դեմ խաղում, որի ժամանակ նա դարձավ դուբլի հեղինակ ։ 2013 թվականի մարտին և ապրիլին Թովենը դուբլ ձևակերպեց առաջնության 3 անընդմեջ խաղերում   ։
2013 թվականի հունվարի 29-ին Թովենը 3․5 միլիոն եվրոյի դիմաց տեղափոխվեց Լիլ, սակայն միանգամից 6 ամսվա վարձավճարով վերադարձավ Բաստիա ։ 2012-13 մրցաշրջանում ֆրանսիացին ճանաչվեց Լիգա 1-ի տարվա լավագույն երիտասարդ ֆուտբոլիստ ։ Բաստիայի կազմում նա անցկացրեց 49 հանդիպում՝ դառնալով 10 գոլի և 4 գոլային փոխանցման հեղինակ։
Օլիմպիկ Մարսել
2013 թվականի սեպտեմբերի 3-ին՝ Լիլի հետ երկար տևած բանակցություններից հետո Թովենը 5 տարվա պայմանագիր կնքեց Մարսելի հետ ՝ չանցկացնելով ոչ մի հանդիպում Լիլի կազմում։ Ֆրանսիացին չէր մասնակցում մարզումներին պայմանագրի շուրջ վեճերի պատճառով՝ ստիպելով Լիլին վաճառել նրա տրանսֆերը 15 միլիոն եվրոյի դիմաց ։
Մարսելի կազմում իր պաշտոնական դեբյուտը Թովենը նշեց սեպտեմբերի 14-ին՝ Թուլուզի դեմ խաղում ։ Եվրոպական առաջնություններում իր առաջին հանդիպումը անցկացրեց սեպտեմբերի 18-ին՝ Չեմպիոնների Լիգայի Արսենալի դեմ խաղում ։ Մարսելի կազմում իր առաջին գոլը խփեց հոկտեմբերի 26-ին՝ Ռեյմսի դեմ խաղում ։ Նոյեմբերի 6-ին՝ Չեմպիոնների Լիգայի Նապոլիի դեմ խաղում նա դարձավ գոլի և գոլային փոխանցման հեղինակ, սակայն Մարսելը պարտվեց 3-2 հաշվով ։
2015 թվականի հունվարի 14-ին՝ 4-րդ դիվիզիոնում հանդես եկող Գրենոբլի դեմ Ֆրանսիայի գավաթի խաղում Թովենը դարձավ միակ Մարսելի ֆուտբոլիստը, ով չիրացրեց իր 11-մետրանոց հարվածը, ինչի պատճառով ակումբը դուրս մնաց գավաթից ։ Մարսելի կազմում անցկացրեց 2 մրցաշրջաններում Թովենը մասնակցեց 79 հանդիպման՝ դառնալով 15 գոլի և 13 գոլային փոխանցման հեղինակ։
Նյուքասլ Յունայթեդ
2015 թվականի օգոստոսի 19-ին Թովենը 5 տարվա պայմանագիր կնքեց Նյուքասլի հետ ։ Ակումբը նրա համար վճարեց 15 միլիոն ֆունտ ստերլինգ , իսկ Ռեմի Կաբելյան Նյուքասլից միացավ Մարսելին 1 տարվա վարձավճարով ։ Թովենը ստացավ 20 համարի մարզաշապիկը։ Իր դեբյուտը Պրեմիեր Լիգայում նշեց օգոստոսի 22-ին՝ Մանչեսթեր Յունայթեդի դեմ խաղում  ։ Իր առաջին հանդիպումը թիմի մեկնարկային կազմում անցկացրեց օգոստոսի 25-ին՝ Անգլիայի Լիգայի գավաթի Նորթհեմպտոն Թաունի դեմ խաղում՝ այս խաղում դառնալով գոլի և 2 գոլային փոխանցման հեղինակ  ։
Վերադարձ Մարսել
2016 թվականի օգոստոսի 4-ին Թովենը երկարաձգեց վարձավճարը Մարսելի հետ 1 տարով ։ Թիմի ավագի փողկապով նա առաջին անգամ խաղադաշտ դուրս եկավ 2017 թվականի հունվարի 8-ին՝ Ֆրանսիայի գավաթի Թուլուզի դեմ խաղում, որում Մարսելը հաղթեց 2-1 հաշվով ։ 2017 թվականի մարտի 10-ին Թովենը դուբլ ձևակերպեց Անժեի դեմ խաղում  ։ 2017 թվականի մարտին նա ճանաչվեց Լիգա 1-ի ամսվա լավագույն ֆուտբոլիստ՝ 3 գոլով և 2 գոլային փոխանցումով ։ Ապրիլի 30-ին՝ Կանի դեմ խաղում ֆրանսիացին դարձավ 3 գոլի և 1 գոլային փոխանցման հեղինակ ՝ խփելով իր պրոֆեսիոնալ կարիերայի առաջին հետ-տրիկը։
2017-18 մրցաշրջանում Մարսելը գնեց Թովենի ամբողջ տրանսֆերը ։ 2018 թվականի փետրվարի 2-ին ֆրանսիացին հետ-տրիկ ձևակերպեց Մեցի դեմ խաղում՝ օգնելով իր թիմին հաղթել 6-3 հաշվով ։ 2018 թվականի մայիսի 3-ին Մարսելը Թովենի հետ 2-1 հաշվով պարտվեց Ռեդ Բուլ Զալցբուրգին Եվրոպայի Լիգայի կիսաեզրափակչի երկրորդ խաղում, սակայն անցավ եզրափակիչ՝ առաջին խաղի արդյունքի շնորհիվ ։ Եզրափակչում Մարսելը կհանդիպի Ատլետիկո Մադրիդին  ։
Միջազգային կարիերա
Թովենը ներկայացրել է Ֆրանսիան երիտասարդական հավաքականներում։ 2013 թվականին նա Ֆրանսիայի Մ20 հավաքականի կազմում հաղթեց աշխարհի առաջնությունը, որում դարձավ 3 գոլի հեղինակ ։